
Αρκαλοχώρι, 11/ 11 /2026
Προς: ΜΜΕ
ΔΕΛΤΙΟ ΤΥΠΟΥ

Ορίστηκαν οι νέοι Αντιδήμαρχοι του Δήμου Μινώα Πεδιάδας - Β. Κεγκέρογλου: «Αξιοποιούμε όλα τα στελέχη, συνεχίζουμε με ενότητα και αποφασιστικότητα το έργο μας»

Με απόφαση 3427/ 2026 του Δημάρχου Μινώα Πεδιάδας, Βασίλη Κεγκέρογλου, ορίστηκαν οι νέοι Αντιδήμαρχοι και οι Εντεταλμένοι Δημοτικοί Σύμβουλοι του Δήμου, με θητεία έως τις έως τις 30/05/2027. Η νέα σύνθεση της Δημοτικής Ομάδας Διοίκησης σηματοδοτεί την έναρξη μιας νέας περιόδου για τη Δημοτική Αρχή, με αξιοποίηση της εμπειρίας, της γνώσης και των δυνατοτήτων των στελεχών της, αλλά και με ανανέωση και ανάληψη νέων ευθυνών. Στόχος παραμένει η συνέχιση και ενίσχυση του έργου της Δημοτικής Αρχής, με συνέπεια στον προγραμματισμό και σταθερή προσήλωση στις ανάγκες του τόπου και των δημοτών.

Ειδικότερα, σύμφωνα με την υπ’ αριθμ. 3427/ 2026 απόφαση Δημάρχου (Αρ. πρωτ.:35055), καθήκοντα Αντιδημάρχων αναλαμβάνουν οι Δημοτικοί Σύμβουλοι:

Αγγελάκη Ευαγγελία: Αντιδήμαρχος Τοπικής Οικονομικής Ανάπτυξης, Εσόδων και Περιουσίας και χωρικός Δ.Ε Θραψανού
Αποστολογιωργάκη - Χαιρέτη Καλλιόπη:  Αντιδήμαρχος Πολιτισμού 
Δραμουντάνη - Κουτεντάκη Όλγα: Αντιδήμαρχος Κοινωνικής Πολιτικής  και Οικιστικής Ανασυγκρότησης και χωρικός της Δ.Ε Αρκαλοχωρίου
Κουρλετάκης Εμμανουήλ: Αντιδήμαρχος Πολιτικής Προστασίας και Αγροτικής Οδοποιίας  
Κουτσαντωνάκης Γεώργιο: Αντιδήμαρχος Πολεοδομικού σχεδιασμού και ηλεκτροφωτισμού και χωρικός Δ.Ε. Καστελλίου
Παπαδόπουλος Γεώργιος:  Αντιδήμαρχος Οικονομικών και Παραλιακού Μετώπου
Συμιανάκης Ιωάννης:  Αντιδήμαρχος Περιβάλλοντος

Εντεταλμένοι Δημοτικοί Σύμβουλοι:

Ζαμπουλάκης Εμμανουήλ: Προγραμματισμού και θεμάτων Αεροδρομίου
Καλογερίδης Γρηγόριος: Άρδευσης
Ψυλλάκης Στέφανος: Παιδείας και Αθλητισμού.

Επίσης, Αντιπρόεδρος στη ΔΕΥΑ Μινώα Πεδιάδας θα προταθεί ο Γιώργος Γλυκοκόκαλος.

Η νέα διοικητική σύνθεση διαμορφώθηκε με γνώμονα την καλύτερη δυνατή αξιοποίηση του ανθρώπινου δυναμικού της Δημοτικής Ομάδας, την αποτελεσματικότερη κατανομή αρμοδιοτήτων και την ενίσχυση της λειτουργίας του Δήμου, ώστε να προχωρήσει απρόσκοπτα ο σχεδιασμός και η υλοποίηση των προτεραιοτήτων της Δημοτικής Αρχής.

Με αφορμή τον ορισμό των νέων Αντιδημάρχων, ο Δήμαρχος Μινώα Πεδιάδας, Βασίλης Κεγκέρογλου, δήλωσε:

«Με το νέο σχήμα διοίκησης αξιοποιούμε όλα τα στελέχη της Δημοτικής μας Ομάδας, δίνοντας στον καθένα τη δυνατότητα να συμβάλει ενεργά, με τις γνώσεις και την εμπειρία του, στη συλλογική μας προσπάθεια. Η ευθύνη για τον τόπο μας είναι κοινή και απαιτεί συνεργασία, ενότητα και συνεχή προσπάθεια από όλους. Θέλω να ευχαριστήσω θερμά τους απερχόμενους Αντιδημάρχους για την προσφορά και το σημαντικό έργο που επιτέλεσαν και να τους ευχηθώ να παραμείνουν εξίσου ενεργοί και αποτελεσματικοί, ως δημοτικοί σύμβουλοι. Στους νέους Αντιδημάρχους και Εντεταλμένους Δημοτικούς Συμβούλους εύχομαι καλή επιτυχία στα καθήκοντα τους και στο δύσκολο έργο τους, με ακλόνητη την πεποίθηση ότι θα κάνουν ό,τι καλύτερο για να ανταποκριθούν με επιτυχία και αποτελεσματικότητα στα καθήκοντά μας. Συνεχίζουμε με επιμονή και αποφασιστικότητα την προσπάθεια για τη διοικητική, οικονομική και αναπτυξιακή ανασυγκρότηση του Δήμου μας, αντιμετωπίζοντας τις μεγάλες προκλήσεις που έχουμε μπροστά μας, με ιδιαίτερη έμφαση στις ανάγκες των δημοτών και στην αποκατάσταση των συνεπειών του σεισμού. Στόχος μας είναι να παραμείνουμε αποτελεσματικοί και χρήσιμοι για τον τόπο μας, οδηγώντας σε ένα βιώσιμο και ποιοτικό αύριο για τους συμπολίτες μας».

Αξίζει να σημειωθεί ότι, σε περίπτωση απουσίας ή κωλύματος του Δημάρχου, τα καθήκοντα του ορίζεται να ασκεί η Αντιδήμαρχος κ. Δραμουντάνη Κουτεντάκη Όλγα και όταν και αυτή απουσιάζει ή κωλύεται τα καθήκοντα του Δημάρχου θα ασκούνται από την Αντιδήμαρχο κ. Αγγελάκη Ευαγγελία.


Μπορείτε να δείτε αναλυτικά την απόφαση για τον ορισμό των νέων Αντιδημάρχων και των Εντεταλμένων Δημοτικών Συμβούλων, όπως έχει αναρτηθεί στη Διαύγεια, στον παρακάτω σύνδεσμο: chrome-extension://efaidnbmnnnibpcajpcglclefindmkaj/https://mail.google.com/mail/u/0/?ui=2&ik=417086876e&attid=0.1&permmsgid=msg-f:1881573784554511552&th=1a1cb163570f1cc0&view=att&zw&disp=inline&acrobatPromotionSource=gmail_chrome-card


ΓΡΑΦΕΙΟ ΔΗΜΑΡΧΟΥ
Τηλ: 28913-40335 
Email: minoa@minoapediadas.gr

